12. ΝΟΜΟΘΕΤ. ΔΙΑΤΑΓΜΑ υπ’ αριθ. 223 της 19/19 Ιουν. 1969 (ΦΕΚ Α΄ 118) Περί παρατάσεως της ισχύος της παρ. 3 του άρθρ. 2 του Ψηφίσματος ΚΗ΄/1947 μέχρι 30.6.1971. Άρθρ.1.-Ο χρόνος ισχύος της παρ. 3 του άρθρ. 2 του Ψηφίσματος ΚΗ΄/1947 «περί παροχής διευκολύνσεων δια την υπό ιδιωτών ανοικοδόμησιν» ως αύτη ετροποποιήθη δια της παρ. 3 του άρθρ. 4 του Ν.Δ. 3879/1958 «περί συμπληρώσεως των περί σχεδίων πόλεων διατάξεων, καθορισμού της συνθέσεως του Συμβουλίου Οικισμού και παρατάσεως της ισχύος του άρθρ. 3 του Νόμ. 2364/1953», παραταθείς δια του άρθρ.1 του Ν.Δ. 4275/1962 και μέχρι της 30ης Ιουν. 1969 δια του άρθρου μόνου του Α.Ν. 343/1968 «περί παρατάσεως της ισχύος της παρ. 3 του άρθρ. 2 του Ψηφίσματος ΚΗ΄/1947 μέχρι 30.6.69», παρατείνεται μέχρι της 30ης Ιουν. 1971. Τα εκ της προσόδου ταύτης ποσά διατίθενται δια πολεοδομικούς σκοπούς κατόπιν αποφάσεως του Υπουργού Δημοσίων Έργων. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 